Ja esi saskāries ar kādu no zemāk uzskaitītajām pazīmēm, pastāv iespēja, ka spararatam ir radies kāds defekts:
● Vibrācijas – par spararata bojājumu parasti liecina vibrācijas un arī graboša skaņa, nospiežot sajūga pedāli. Šādos gadījumos pie vainas mēdz būt bojātas spararata atsperes, taču defekti, protams, var būt saistīti arī ar citām detaļām. Starp citu, spararata bojājuma gadījumā vibrācija var būt jūtama arī pēc dzinēja iedarbināšanas, vēl nemaz neuzsākot kustību;;
● Sajūga slīdēšana – šī pazīme var liecināt gan par spararata bojājumu, gan nodilušu sajūga disku, pārāk lielu frikciju vai saeļļošanos;
● Deguma smaka auto salonā – tā rodas, jo sajūga materiāliem ir pārāk liela berze, un līdz ar to paaugstinās temperatūra. Šādu smaku gan var izraisīt arī daudzi citi defekti.
Neraugoties uz to, kurš no nupat nosauktajiem defektiem ir skāris tavu automašīnu, nekavējies un apmeklē uzticamu autoservisu, lai veiktu transportlīdzekļa diagnostiku un saremontētu vai nomainītu bojātās detaļas. Ja dubultmasas spararatam tiek atklāts bojājums, svarīgi ir pārbaudīt arī ātrumkārbu un dzinēju.